CELEX: 32013R0114
Language: el
Date: 2012-11-06 00:00:00
Title: Κατ’ εξουσιοδότηση κανονισμός (ΕΕ) αριθ. 114/2013 της Επιτροπής, της 6ης Νοεμβρίου 2012 , που συμπληρώνει τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την εφαρμογή παρέκκλισης από τους στόχους για ειδικές εκπομπές CO 2 από καινούργια ελαφρά επαγγελματικά οχήματα  Κείμενο που παρουσιάζει ενδιαφέρον για τον ΕΟΧ

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 38/1
            
         ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 114/2013 ΤΗΣ ΕΠΙΤΡΟΠΉΣ
   της 6ης Νοεμβρίου 2012
   που συμπληρώνει τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την εφαρμογή παρέκκλισης από τους στόχους για ειδικές εκπομπές CO2 από καινούργια ελαφρά επαγγελματικά οχήματα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (1), και ιδίως το άρθρο 11 παράγραφος 7,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 11 του κανονισμού (ΕΕ) αριθ. 510/2011, οι κατασκευαστές με μικρή παραγωγή (εφεξής «οι αιτούντες») μπορούν να υποβάλλουν αίτηση για εναλλακτικούς στόχους μείωσης των εκπομπών, οι οποίοι πρέπει να είναι συνεπείς με τις δυνατότητές τους για μείωση των εκπομπών, συμπεριλαμβανομένων των οικονομικών και τεχνολογικών δυνατοτήτων για μείωση των ειδικών εκπομπών τους CO2, και να λαμβάνουν υπόψη τα χαρακτηριστικά της αγοράς για τους τύπους των εν προκειμένω καινούργιων ελαφρών επαγγελματικών οχημάτων.
            
         
               (2)
            
            
               Κατά τον προσδιορισμό των δυνατοτήτων μείωσης που έχει ο αιτών, πρέπει να εκτιμηθούν οι οικονομικές και τεχνολογικές δυνατότητές του. Για τον σκοπό αυτό, ο αιτών θα πρέπει να παρέχει λεπτομερείς πληροφορίες σχετικά με τις οικονομικές του δραστηριότητες καθώς και πληροφορίες σχετικά με τις τεχνολογίες μείωσης του CO2 που χρησιμοποιούνται στα ελαφρά επαγγελματικά οχήματα. Στις απαιτούμενες πληροφορίες συγκαταλέγονται δεδομένα τα οποία είναι άμεσα διαθέσιμα στον αιτούντα και δεν πρέπει να συνεπάγονται πρόσθετο διοικητικό φόρτο.
            
         
               (3)
            
            
               Προκειμένου να δοθεί στους αιτούντες σαφής βάση αναφοράς που χρησιμοποιείται για τον καθορισμό των στόχων για ειδικές εκπομπές, ενδείκνυται να χρησιμοποιούνται τα πλέον πρόσφατα διαθέσιμα δεδομένα σχετικά με τον μέσο όρο των ειδικών εκπομπών CO2 το 2010. Όταν δεν υπάρχουν αυτά τα δεδομένα, ο στόχος πρέπει να συγκρίνεται με τα δεδομένα σχετικά με τον μέσο όρο των ειδικών εκπομπών CO2 κατά το επόμενο πλησιέστερο στο 2010 ημερολογιακό έτος.
            
         
               (4)
            
            
               Προκειμένου να διευκολυνθεί η υποβολή αίτησης, θα πρέπει να παρέχεται κατάλογος των κατασκευαστών και των μέσων όρων των ειδικών εκπομπών τους CO2 στην Ένωση το 2010. Ο κατάλογος καταρτίστηκε μετά από επίσημη διαβούλευση με τα κράτη μέλη και τους κύριους ενδιαφερόμενους στο πλαίσιο της ομάδας εμπειρογνωμόνων για την ανάπτυξη και εφαρμογή της πολιτικής για το CO2 που εκπέμπεται από οδικά οχήματα, στις 9 Ιουλίου 2012.
            
         
               (5)
            
            
               Προκειμένου να ληφθούν υπόψη η περιορισμένη ποσότητα προϊόντων που προσφέρουν ορισμένοι αιτούντες και τα συνακόλουθα περιορισμένα περιθώρια καταμερισμού της προσπάθειας μείωσης των μέσων ειδικών εκπομπών CO2 στον στόλο οχημάτων, οι αιτούντες θα πρέπει να έχουν τη δυνατότητα να επιλέγουν ανάμεσα σε ένα ενιαίο ετήσιο στόχο ειδικών εκπομπών για την περίοδο παρέκκλισης ή σε διαφορετικούς ετήσιους στόχους, με αποτέλεσμα τη μείωση από τη βάση αναφοράς του 2010 στο τέλος της περιόδου παρέκκλισης.
            
         
               (6)
            
            
               Σύμφωνα με την εξαίρεση από το δικαίωμα πρόσβασης του κοινού στα έγγραφα, όπως ορίζεται στο άρθρο 4 παράγραφος 2 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (2), πρέπει να εξαιρείται το κοινό από την πρόσβαση σε ορισμένες πληροφορίες που περιέχει η αίτηση παρέκκλισης, σε περίπτωση που η γνωστοποίηση των πληροφοριών αυτών θα έθιγε την προστασία εμπορικών συμφερόντων, ιδίως των πληροφοριών που αφορούν τον προγραμματισμό προϊόντων του αιτούντος, το αναμενόμενο κόστος και τις συνέπειες για την κερδοφορία της επιχείρησης. Οι αποφάσεις έγκρισης παρεκκλίσεων θα δημοσιεύονται από την Επιτροπή στο διαδίκτυο,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός ορίζει τις πληροφορίες που πρέπει να παρέχουν οι αιτούντες προκειμένου να αποδεικνύεται η τήρηση των προϋποθέσεων παρέκκλισης σύμφωνα με το άρθρο 11 παράγραφος 1 του κανονισμού (ΕΕ) αριθ. 510/2011.
   Άρθρο 2
   Ορισμοί
   Για τους σκοπούς του παρόντος κανονισμού και επιπλέον των ορισμών που προβλέπονται στα άρθρα 2 και 3 του κανονισμού (ΕΕ) αριθ. 510/2011 ισχύουν οι ακόλουθοι ορισμοί:
   
               1)
            
            
               «αιτών»: ο κατασκευαστής κατά την έννοια του άρθρου 11 παράγραφος 1 του κανονισμού (ΕΕ) αριθ. 510/2011·
            
         
               2)
            
            
               «χαρακτηριστικά οχήματος»: οι παράμετροι του οχήματος, μεταξύ των οποίων η μάζα, οι ειδικές του εκπομπές CO2, ο αριθμός θέσεων, οι επιδόσεις του κινητήρα, ο λόγος ισχύος προς μάζα και η ανώτατη ταχύτητα·
            
         
               3)
            
            
               «χαρακτηριστικά της αγοράς»: πληροφορίες σχετικά με τα χαρακτηριστικά οχήματος, τις ονομασίες και τις κλίμακες τιμών των ελαφρών επαγγελματικών οχημάτων που ανταγωνίζονται άμεσα τα οχήματα για τα οποία επιδιώκεται παρέκκλιση·
            
         
               4)
            
            
               «ίδιες εγκαταστάσεις παραγωγής»: βιομηχανική μονάδα κατασκευής ή συναρμολόγησης, η οποία χρησιμοποιείται αποκλειστικά από τον αιτούντα για την κατασκευή ή τη συναρμολόγηση καινούργιων ελαφρών επαγγελματικών οχημάτων αποκλειστικά για τον συγκεκριμένο αιτούντα, συμπεριλαμβανομένων, όπου ισχύει, ελαφρών επαγγελματικών οχημάτων που προορίζονται για εξαγωγή·
            
         
               5)
            
            
               «ίδιο κέντρο σχεδιασμού»: εγκαταστάσεις όπου σχεδιάζεται και αναπτύσσεται το σύνολο του οχήματος και τις οποίες ελέγχει και χρησιμοποιεί αποκλειστικά ο αιτών.
            
         Άρθρο 3
   Αίτηση παρέκκλισης σύμφωνα με το άρθρο 11 παράγραφος 1 του κανονισμού (ΕΕ) αριθ. 510/2011
   Οι αιτήσεις παρέκκλισης σύμφωνα με το άρθρο 11 παράγραφος 1 του κανονισμού (ΕΕ) αριθ. 510/2011 υποβάλλονται από τους αιτούντες σύμφωνα με το μορφότυπο που καθορίζεται στο παράρτημα I του παρόντος κανονισμού και περιλαμβάνουν τις πληροφορίες που καθορίζονται στα άρθρα 4 και 5 του παρόντος κανονισμού.
   Άρθρο 4
   Πληροφορίες για τα κριτήρια επιλεξιμότητας
   Ο αιτών παρέχει τις ακόλουθες πληροφορίες σχετικά με τα κριτήρια επιλεξιμότητας:
   
               α)
            
            
               πληροφορίες σχετικά με το ιδιοκτησιακό καθεστώς του κατασκευαστή ή της ομάδας συνδεδεμένων κατασκευαστών, μαζί με τη σχετική δήλωση που παρατίθεται στο παράρτημα ΙΙ·
            
         
               β)
            
            
               τον αριθμό καινούργιων ελαφρών επαγγελματικών οχημάτων που έχουν επίσημα ταξινομηθεί στην Ένωση κατά τα τρία ημερολογιακά έτη πριν από την ημερομηνία υποβολής της αίτησης για τα οποία είναι υπεύθυνος ο αιτών, ή σε περίπτωση που τα εν λόγω δεδομένα δεν είναι διαθέσιμα, μία από τις ακόλουθες ενδείξεις:
               
                           i)
                        
                        
                           εκτίμηση, με βάση επαληθεύσιμα στοιχεία, του αριθμού καινούργιων ελαφρών επαγγελματικών οχημάτων που έχουν ταξινομηθεί κατά την περίοδο που αναφέρεται στην εισαγωγική φράση για τα οποία είναι υπεύθυνος ο αιτών·
                        
                     
                           ii)
                        
                        
                           εάν, κατά την περίοδο που αναφέρεται στην εισαγωγική φράση, δεν ταξινομήθηκαν ελαφρά επαγγελματικά οχήματα, ο αριθμός καινούργιων ελαφρών επαγγελματικών οχημάτων που ταξινομήθηκαν κατά το τελευταίο ημερολογιακό έτος για το οποίο υπάρχουν διαθέσιμα δεδομένα.
                        
                     
         Άρθρο 5
   Στόχος ειδικών εκπομπών και δυνατότητες μείωσης σύμφωνα με το άρθρο 11 παράγραφος 2 του κανονισμού (ΕΕ) αριθ. 510/2011
   1.   Ο αιτών παρέχει τον μέσο όρο των ειδικών εκπομπών CO2 των καινούργιων ελαφρών επαγγελματικών οχημάτων του που ταξινομήθηκαν το 2010, εκτός εάν ο μέσος όρος των ειδικών εκπομπών CO2 για το έτος αυτό αναφέρεται στο παράρτημα III. Σε περίπτωση που αυτές οι πληροφορίες δεν είναι διαθέσιμες, ο αιτών υποβάλλει τον μέσο όρο των ειδικών εκπομπών CO2 των καινούργιων ελαφρών επαγγελματικών οχημάτων του που ταξινομήθηκαν το επόμενο πλησιέστερο στο 2010 ημερολογιακό έτος.
   2.   Ο αιτών παρέχει τις ακόλουθες πληροφορίες σχετικά με τις δραστηριότητές του:
   
               α)
            
            
               για το ημερολογιακό έτος που προηγείται της ημερομηνίας της αίτησης, τον αριθμό των υπαλλήλων και το μέγεθος των εγκαταστάσεων παραγωγής, σε τετραγωνικά μέτρα·
            
         
               β)
            
            
               το λειτουργικό μοντέλο των εγκαταστάσεων παραγωγής, με προσδιορισμό των σχεδιαστικών και παραγωγικών δραστηριοτήτων που διεκπεραιώνονται από τον αιτούντα ή που ανατίθενται σε τρίτους·
            
         
               γ)
            
            
               σε περίπτωση συνδεδεμένης επιχείρησης, το κατά πόσον οι κατασκευαστές χρησιμοποιούν από κοινού την τεχνολογία και ποιες δραστηριότητες ανατίθενται σε τρίτους·
            
         
               δ)
            
            
               για πέντε ημερολογιακά έτη πριν από την ημερομηνία της αίτησης, τους όγκους πωλήσεων, τον ετήσιο κύκλο εργασιών, τα καθαρά κέρδη και τις δαπάνες Ε & Α για τεχνολογίες που στοχεύουν στη μείωση του CO2 και, σε περίπτωση συνδεδεμένης επιχείρησης, τις καθαρές ροές προς τη μητρική εταιρεία·
            
         
               ε)
            
            
               τα χαρακτηριστικά της αγοράς του·
            
         
               στ)
            
            
               τον τιμοκατάλογο για όλες τις εκδόσεις ελαφρών επαγγελματικών οχημάτων που πρόκειται να υπαχθούν στην παρέκκλιση κατά το ημερολογιακό έτος που προηγείται της ημερομηνίας της αίτησης, καθώς και τον αναμενόμενο τιμοκατάλογο για τα ελαφρά επαγγελματικά οχήματα που προγραμματίζεται να διατεθούν στην αγορά και να καλύπτονται από την παρέκκλιση.
            
         Οι πληροφορίες που αναφέρονται στο πρώτο εδάφιο στοιχείο δ) συνοδεύονται από τους επίσημα πιστοποιημένους λογαριασμούς ή πιστοποιούνται από ανεξάρτητο ελεγκτή.
   3.   Ο αιτών παραθέτει τις ακόλουθες πληροφορίες σχετικά με τις τεχνολογικές δυνατότητες μείωσης των ειδικών του εκπομπών CO2:
   
               α)
            
            
               τον κατάλογο με τις τεχνολογίες μείωσης του CO2 που χρησιμοποιήθηκαν στα ελαφρά επαγγελματικά του οχήματα τα οποία διατέθηκαν στην αγορά το 2010 ή, όταν αυτά τα στοιχεία δεν είναι διαθέσιμα, για το επόμενο πλησιέστερο στο 2010 έτος ή, σε περίπτωση κατασκευαστή που προτίθεται να εισέλθει στην αγορά, για το έτος έναρξης εφαρμογής της παρέκκλισης·
            
         
               β)
            
            
               τον κατάλογο με τις τεχνολογίες μείωσης του CO2 που χρησιμοποιήθηκαν στα ελαφρά επαγγελματικά του οχήματα στο πλαίσιο του προγράμματος για τη μείωση των ειδικών εκπομπών CO2 και το επιπρόσθετο κόστος των εν λόγω τεχνολογιών για κάθε έκδοση οχήματος που καλύπτεται από την αίτηση.
            
         4.   Ο αιτών προτείνει, σύμφωνα με τις δυνατότητές του μείωσης, έναν από τους ακόλουθους στόχους:
   
               α)
            
            
               στόχο ειδικών εκπομπών που εξασφαλίζει ότι ο μέσος όρος ειδικών εκπομπών CO2 στη λήξη της περιόδου παρέκκλισης μειώνεται σε σύγκριση με τον μέσο όρο ειδικών εκπομπών CO2 που αναφέρεται στην παράγραφο 1·
            
         
               β)
            
            
               ετήσιο στόχο ειδικών εκπομπών για κάθε έτος της περιόδου παρέκκλισης, ο οποίος καθορίζεται κατά τρόπον ώστε ο μέσος όρος ειδικών εκπομπών CO2 κατά τη διάρκεια ολόκληρης της περιόδου παρέκκλισης να είναι μειωμένος σε σύγκριση με τον μέσο όρο ειδικών εκπομπών CO2 που αναφέρεται στην παράγραφο 1.
            
         5.   Ο στόχος ειδικών εκπομπών ή οι ετήσιοι στόχοι ειδικών εκπομπών που προτείνει ο αιτών συνοδεύονται από πρόγραμμα για τη μείωση των ειδικών εκπομπών CO2 για τον νέο στόλο οχημάτων.
   Στο πρόγραμμα για τη μείωση των ειδικών εκπομπών CO2 καθορίζονται τα εξής:
   
               α)
            
            
               το χρονοδιάγραμμα εισαγωγής τεχνολογιών μείωσης του CO2 στον στόλο οχημάτων του αιτούντος·
            
         
               β)
            
            
               οι εκτιμώμενες ετήσιες ταξινομήσεις καινούργιων ελαφρών επαγγελματικών οχημάτων στην Ένωση για την περίοδο της παρέκκλισης, ο αναμενόμενος μέσος όρος των ειδικών εκπομπών CO2 και η αναμενόμενη μέση μάζα·
            
         
               γ)
            
            
               στην περίπτωση ετήσιων στόχων ειδικών εκπομπών, η ετήσια βελτίωση των ειδικών εκπομπών CO2 των εκδόσεων οχημάτων για τις οποίες εισάγονται τεχνολογίες μείωσης του CO2.
            
         6.   Η συμμόρφωση του αιτούντος με στόχο ειδικών εκπομπών ή με ετήσιους στόχους ειδικών εκπομπών αξιολογείται σύμφωνα με το άρθρο 9 του κανονισμού (ΕΕ) αριθ. 510/2011 κάθε έτος κατά την περίοδο της παρέκκλισης.
   Άρθρο 6
   Αξιολόγηση από την Επιτροπή
   1.   Εάν η Επιτροπή δεν εγείρει αντιρρήσεις εντός εννέα μηνών από την επίσημη παραλαβή πλήρους αίτησης σύμφωνα με το άρθρο 11 παράγραφος 1 του κανονισμού (ΕΕ) αριθ. 510/2011, θεωρείται ότι πληρούνται οι σχετικές προϋποθέσεις για εφαρμογή της παρέκκλισης.
   Εάν η Επιτροπή διαπιστώσει ότι η αίτηση είναι ελλιπής, ενδέχεται να ζητήσει συμπληρωματικές πληροφορίες. Εάν οι συμπληρωματικές πληροφορίες δεν υποβληθούν εντός της προθεσμίας που καθορίζεται στο αίτημα, η Επιτροπή μπορεί να απορρίψει την αίτηση.
   Σε περίπτωση που η αίτηση απορριφθεί ως μη πλήρης ή επειδή η Επιτροπή διαπιστώσει ότι ο προτεινόμενος στόχος ειδικών εκπομπών δεν συνάδει με τις δυνατότητες μείωσης του αιτούντος, ο αιτών μπορεί να υποβάλει συμπληρωμένη ή αναθεωρημένη αίτηση παρέκκλισης.
   2.   Οι αιτήσεις πρέπει να υποβάλλονται σε έντυπη και σε ηλεκτρονική μορφή. Η έντυπη έκδοση αποστέλλεται στη Γενική Γραμματεία της Ευρωπαϊκής Επιτροπής, 1049 Brussels, Belgium, με την ένδειξη «Παρέκκλιση βάσει του κανονισμού (ΕΕ) αριθ. 510/2011». Η ηλεκτρονική μορφή αποστέλλεται στην υπηρεσιακή ηλεκτρονική διεύθυνση που καθορίζεται στο παράρτημα I.
   3.   Εάν διαπιστωθεί ότι οι πληροφορίες που περιέχονται στην αίτηση είναι εσφαλμένες ή ανακριβείς, ανακαλείται η απόφαση έγκρισης παρέκκλισης.
   Άρθρο 7
   Πρόσβαση του κοινού στις πληροφορίες
   1.   Οι αιτούντες που θεωρούν ότι οι υποβαλλόμενες με την αίτηση πληροφορίες δεν πρέπει να γνωστοποιηθούν σύμφωνα με το άρθρο 11 παράγραφος 8 του κανονισμού (ΕΕ) αριθ. 510/2011, το δηλώνουν στην αίτηση και αναφέρουν τους λόγους για τους οποίους η γνωστοποίηση θα έθιγε την προστασία των εμπορικών συμφερόντων του αιτούντος, συμπεριλαμβανομένης της διανοητικής ιδιοκτησίας.
   2.   Η εξαίρεση από το δικαίωμα πρόσβασης του κοινού στα έγγραφα, η οποία καθορίζεται στο άρθρο 4 παράγραφος 2 του κανονισμού (ΕΚ) αριθ. 1049/2001, θεωρείται ότι ισχύει για τα ακόλουθα είδη πληροφοριών:
   
               α)
            
            
               στοιχεία του προγράμματος για τη μείωση των ειδικών εκπομπών CO2 που αναφέρονται στο άρθρο 5, και ιδίως στοιχεία σχετικά με την εξέλιξη του χαρτοφυλακίου προϊόντων του αιτούντος·
            
         
               β)
            
            
               αναμενόμενες επιπτώσεις των τεχνολογιών μείωσης του CO2 στο κόστος παραγωγής, στις τιμές αγοράς των οχημάτων και στην κερδοφορία της εταιρείας.
            
         Άρθρο 8
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 145 της 31.5.2011, σ. 1.
   
      (2)  ΕΕ L 145 της 31.5.2001, σ. 43.
   
      ΠΑΡΑΡΤΗΜΑ I
      
         Τυποποιημένο μορφότυπο της αίτησης για παρέκκλιση που υποβάλλεται από τους κατασκευαστές ελαφρών επαγγελματικών οχημάτων οι οποίοι πληρούν τα κριτήρια του άρθρου 11 παράγραφος 1 του κανονισμού (ΕΕ) αριθ. 510/2011
      
      Η ηλεκτρονική μορφή της αίτησης αποστέλλεται στην ακόλουθη διεύθυνση ηλεκτρονικού ταχυδρομείου:
      EC-CO2-LDV-IMPLEMENTATION@ec.europa.eu
      1.   Επωνυμία, διεύθυνση και αρμόδιος επικοινωνίας για τον κατασκευαστή ή την ομάδα συνδεδεμένων κατασκευαστών
      
      
                  Επωνυμία κατασκευαστή
               
               
                  Ταχυδρομική διεύθυνση
               
               
                  Όνομα αρμοδίου επικοινωνίας
               
               
                  Διεύθυνση ηλεκτρονικού ταχυδρομείου του αρμοδίου επικοινωνίας
               
               
                  Αριθμός τηλεφώνου του αρμοδίου επικοινωνίας
               
            
                   
               
               
                   
               
               
                   
               
               
                   
               
               
                   
               
            2.   Επωνυμία, διεύθυνση και αρμόδιος επικοινωνίας για τον εκπρόσωπο του κατασκευαστή στην ΕΕ (μόνο στην περίπτωση που ο κατασκευαστής είναι εγκατεστημένος εκτός της ΕΕ)
      
      
                  Επωνυμία του εκπροσώπου του κατασκευαστή στην ΕΕ
               
               
                  Ταχυδρομική διεύθυνση
               
               
                  Όνομα αρμοδίου επικοινωνίας
               
               
                  Διεύθυνση ηλεκτρονικού ταχυδρομείου του αρμοδίου επικοινωνίας
               
               
                  Αριθμός τηλεφώνου του αρμοδίου επικοινωνίας
               
            
                   
               
               
                   
               
               
                   
               
               
                   
               
               
                   
               
            3.   Κριτήρια επιλεξιμότητας
      
      3.1.   Είναι ο αιτών μέλος ομάδας συνδεδεμένων κατασκευαστών;
      
      
                  
               
               
                  ΝΑΙ (επισυνάπτεται η δήλωση που παρατίθεται στο παράρτημα II)
               
            
                  
               
               
                  ΟΧΙ
               
            3.2.   Είναι ο αιτών μέλος ομάδας συνδεδεμένων κατασκευαστών, αλλά εκμεταλλεύεται ίδιες εγκαταστάσεις παραγωγής και ίδιο κέντρο σχεδιασμού;
      
      
                  
               
               
                  ΝΑΙ (επισυνάπτεται η δήλωση που παρατίθεται στο παράρτημα ΙΙ· βλέπε σημείο 3.3)
               
            
                  
               
               
                  ΟΧΙ (βλέπε σημεία 3.4 και 3.5)
               
            3.3.   Αριθμός ταξινομήσεων νέων ελαφρών επαγγελματικών οχημάτων στην Ένωση, εάν η αίτηση αφορά μη συνδεδεμένο κατασκευαστή ή συνδεδεμένο κατασκευαστή που εκμεταλλεύεται ίδιες εγκαταστάσεις παραγωγής και ίδιο κέντρο σχεδιασμού:
      
      3.3.1.   Επίσημος αριθμός κατά τα τρία ημερολογιακά έτη πριν από την ημερομηνία της αίτησης
      
                  Έτος
               
               
                   
               
               
                   
               
               
                   
               
            
                  Αριθμός νέων ταξινομήσεων στην ΕΕ
               
               
                   
               
               
                   
               
               
                   
               
            3.3.2.   Όταν ο επίσημος αριθμός που αναφέρεται στο σημείο 3.3.1 δεν είναι διαθέσιμος για την περίοδο που αναφέρεται στο ίδιο σημείο, εκτίμηση με βάση επαληθεύσιμα στοιχεία
      
                  Έτος
               
               
                   
               
               
                   
               
               
                   
               
            
                  Αριθμός νέων ταξινομήσεων στην ΕΕ
               
               
                   
               
               
                   
               
               
                   
               
            3.3.3.   Όταν τα αριθμητικά στοιχεία των σημείων 3.3.1 και 3.3.2 δεν είναι διαθέσιμα για τη συγκεκριμένη περίοδο, οι αριθμοί για το τελευταίο ημερολογιακό έτος για το οποίο υπάρχουν τα εν λόγω στοιχεία
      
                  Έτος
               
               
                   
               
               
                   
               
               
                   
               
            
                  Αριθμός νέων ταξινομήσεων στην ΕΕ
               
               
                   
               
               
                   
               
               
                   
               
            3.4.   Εάν η αίτηση αφορά ομάδα συνδεδεμένων κατασκευαστών, αναφέρονται τα ακόλουθα
      
      
                  Επωνυμίες κατασκευαστών
               
               
                  Ταχυδρομική διεύθυνση
               
               
                  Όνομα αρμοδίου επικοινωνίας
               
               
                  Διεύθυνση ηλεκτρονικού ταχυδρομείου του αρμοδίου επικοινωνίας
               
               
                  Αριθμός τηλεφώνου του αρμοδίου επικοινωνίας
               
            
                   
               
               
                   
               
               
                   
               
               
                   
               
               
                   
               
            3.5.   Αριθμός ταξινομήσεων νέων ελαφρών επαγγελματικών οχημάτων στην Ένωση από ομάδα συνδεδεμένων κατασκευαστών, εάν η αίτηση αφορά ομάδα συνδεδεμένων κατασκευαστών και ο αιτών δεν εκμεταλλεύεται ίδιες εγκαταστάσεις παραγωγής ούτε ίδιο κέντρο σχεδιασμού
      
      3.5.1.   Επίσημος αριθμός κατά τα τρία ημερολογιακά έτη πριν από την ημερομηνία της αίτησης
      
                  Έτος
               
               
                   
               
               
                   
               
               
                   
               
            
                  Αριθμός νέων ταξινομήσεων στην ΕΕ
               
               
                   
               
               
                   
               
               
                   
               
            3.5.2.   Όταν ο επίσημος αριθμός που αναφέρεται στο σημείο 3.5.1 δεν είναι διαθέσιμος για την περίοδο που αναφέρεται στο ίδιο σημείο, εκτίμηση με βάση επαληθεύσιμα στοιχεία
      
                  Έτος
               
               
                   
               
               
                   
               
               
                   
               
            
                  Αριθμός νέων ταξινομήσεων στην ΕΕ
               
               
                   
               
               
                   
               
               
                   
               
            3.5.3.   Όταν τα αριθμητικά στοιχεία των σημείων 3.5.1 και 3.5.2 δεν είναι διαθέσιμα για τη συγκεκριμένη περίοδο, ο αριθμός για το τελευταίο ημερολογιακό έτος για το οποίο υπάρχουν τα εν λόγω στοιχεία
      
                  Έτος
               
               
                   
               
               
                   
               
               
                   
               
            
                  Αριθμός νέων ταξινομήσεων στην ΕΕ
               
               
                   
               
               
                   
               
               
                   
               
            4.   Αιτούμενη διάρκεια της παρέκκλισης
      
      
                  Αριθμός ημερολογιακών ετών (έως 5)
               
               
                   
               
               
                   
               
               
                   
               
            5.   Πρόταση για στόχο ειδικών εκπομπών ο οποίος υπολογίζεται ως μέσος όρος στόλου οχημάτων για την περίοδο της παρέκκλισης ή για χωριστούς στόχους ειδικών εκπομπών σε περίπτωση ετήσιων μειώσεων (σε g CO2/km)
      
      
                  Έτος
               
               
                   
               
               
                   
               
               
                   
               
               
                   
               
               
                   
               
            
                  Στόχος μέσου όρου ειδικών εκπομπών (g CO2/km)
               
               
                   
               
               
                   
               
               
                   
               
               
                   
               
               
                   
               
            6.   Πληροφορίες για την εταιρεία
      
      6.1.   Μέσος όρος ειδικών εκπομπών CO2 το 2010, εάν δεν περιλαμβάνεται στο παράρτημα III (ή εάν δεν είναι διαθέσιμος για το επόμενο πλησιέστερο στο 2010 ημερολογιακό έτος)
      
      6.2.   Αριθμός υπαλλήλων κατά το ημερολογιακό έτος που προηγείται της ημερομηνίας της αίτησης
      
      6.3.   Μέγεθος των εγκαταστάσεων παραγωγής, σε τετραγωνικά μέτρα, κατά το ημερολογιακό έτος που προηγείται της αίτησης
      
      6.4.   Όγκος πωλήσεων κατά τα 5 έτη πριν από την ημερομηνία της αίτησης
      
      
                  Έτος
               
               
                   
               
               
                   
               
               
                   
               
               
                   
               
               
                   
               
            
                  Όγκος πωλήσεων
               
               
                   
               
               
                   
               
               
                   
               
               
                   
               
               
                   
               
            6.5.   Ετήσιος κύκλος εργασιών κατά τα 5 έτη που προηγούνται της ημερομηνίας της αίτησης
      
      
                  Έτος
               
               
                   
               
               
                   
               
               
                   
               
               
                   
               
               
                   
               
            
                  Κύκλος εργασιών
               
               
                   
               
               
                   
               
               
                   
               
               
                   
               
               
                   
               
            6.6.   Χαρακτηριστικά της αγοράς
      
      Οι πληροφορίες για σχεδιασμένα προϊόντα τα οποία δεν κυκλοφορούν στην αγορά κατά το χρόνο της αίτησης πρέπει να αναφέρονται στην εμπιστευτική ενότητα της παρούσας αίτησης.
      
                  α)
               
               
                  τα χαρακτηριστικά οχήματος·
               
            
                  β)
               
               
                  οι ονομασίες και οι κλίμακες τιμών των οχημάτων που βρίσκονται σε άμεσο ανταγωνισμό κατά το έτος που προηγείται της ημερομηνίας της αίτησης·
               
            
                  γ)
               
               
                  ο τιμοκατάλογος των οχημάτων που πρόκειται να υπαχθούν στην παρέκκλιση κατά το ημερολογιακό έτος που προηγείται της ημερομηνίας της αίτησης ή κατά το πλησιέστερο έτος μετά την ημερομηνία της αίτησης.
               
            6.7.   Σύντομη περιγραφή του λειτουργικού μοντέλου των εγκαταστάσεων παραγωγής
      
      ΕΜΠΙΣΤΕΥΤΙΚΗ ΕΝΟΤΗΤΑ ΤΗΣ ΑΙΤΗΣΗΣ
      6.8.   Καθαρά κέρδη κατά τα 5 έτη πριν από την ημερομηνία της αίτησης
      
      
                  Έτος
               
               
                   
               
               
                   
               
               
                   
               
               
                   
               
               
                   
               
            
                  Καθαρό κέρδος
               
               
                   
               
               
                   
               
               
                   
               
               
                   
               
               
                   
               
            6.9.   Δαπάνες για έρευνα και ανάπτυξη στις τεχνολογίες μείωσης του CO2 κατά την 5ετία που προηγείται της ημερομηνίας της αίτησης
      
      
                  Έτος
               
               
                   
               
               
                   
               
               
                   
               
               
                   
               
               
                   
               
            
                  Δαπάνες για Ε & Α
               
               
                   
               
               
                   
               
               
                   
               
               
                   
               
               
                   
               
            6.10.   Σε περίπτωση συνδεδεμένων επιχειρήσεων, καθαρές χρηματοοικονομικές ροές προς τη μητρική εταιρεία κατά την 5ετία που προηγείται της ημερομηνίας της αίτησης
      
      
                  Έτος
               
               
                   
               
               
                   
               
               
                   
               
               
                   
               
               
                   
               
            
                  Καθαρές ροές
               
               
                   
               
               
                   
               
               
                   
               
               
                   
               
               
                   
               
            7.   Λεπτομερή στοιχεία για τα ελαφρά επαγγελματικά οχήματα που θα διατεθούν στην ευρωπαϊκή αγορά και για τα οποία υπεύθυνος θα είναι ο αιτών
      
      7.1.   Χαρακτηριστικά της αγοράς
      
      7.1.1.   Χαρακτηριστικά οχήματος
      7.1.2.   Ονομασίες και κλίμακες τιμών των οχημάτων που βρίσκονται σε άμεσο ανταγωνισμό κατά το έτος που προηγείται της ημερομηνίας της αίτησης
      7.1.3.   Αναμενόμενος τιμοκατάλογος των οχημάτων που πρόκειται να υπαχθούν στην παρέκκλιση.
      8.   Τεχνολογικές δυνατότητες του αιτούντος για μείωση των ειδικών εκπομπών CO2
         
      
      8.1.   Κατάλογος τεχνολογιών μείωσης του CO2 που εφαρμόστηκαν στον στόλο οχημάτων του αιτούντος το 2010
      
      8.2.   Όταν ο κατάλογος που αναφέρεται στο σημείο 8.1 δεν είναι διαθέσιμος, ο κατάλογος για το επόμενο πλησιέστερο στο 2010 έτος
      
      8.3.   Σε περίπτωση που ο αιτών προτίθεται να εισέλθει στην αγορά της Ένωσης, ο κατάλογος που αναφέρεται στο σημείο 8.1 πρέπει να παρέχεται για το πρώτο έτος της παρέκκλισης
      
      9.   Πρόγραμμα του αιτούντος για τη μείωση των ειδικών εκπομπών CO2
         
      
      9.1.   Χρονοδιάγραμμα εφαρμογής τεχνολογιών μείωσης του CO2 στον στόλο οχημάτων
      
      9.2.   Αναμενόμενος μέσος όρος για τον στόλο οχημάτων κατά την περίοδο της παρέκκλισης
      
      9.2.1.   Ταξινομήσεις καινούργιων ελαφρών επαγγελματικών οχημάτων στην Ένωση ανά έτος κατά την περίοδο της παρέκκλισης
      9.2.2.   Αναμενόμενη μέση μάζα των οχημάτων που θα διατεθούν στην αγορά της Ένωσης, η ισχύς των κινητήρων τους και πληροφορίες σχετικά με τη διάρθρωση του συστήματος κίνησης
      9.2.3.   Αναμενόμενος μέσος όρος των ειδικών εκπομπών CO2 των οχημάτων που θα διατεθούν στην αγορά της Ένωσης
      9.3.   Τεχνολογίες μείωσης που θα χρησιμοποιηθούν στον στόλο οχημάτων του αιτούντος στο πλαίσιο του προγράμματος για τη μείωση των ειδικών εκπομπών CO2
         
      
      9.4.   Για κάθε έκδοση οχήματος, το πρόσθετο κόστος των τεχνολογιών που θα χρησιμοποιηθούν στο πλαίσιο του προγράμματος για τη μείωση των ειδικών εκπομπών CO2
         
      
      9.5.   Σε περίπτωση ετήσιων στόχων, η ετήσια βελτίωση των ειδικών εκπομπών CO2 των εκδόσεων οχημάτων στις οποίες εισάγονται τεχνολογίες μείωσης του CO2
         
      
   
   
      ΠΑΡΑΡΤΗΜΑ II
      
         Τυποποιημένη μορφή της δήλωσης στην οποία αναφέρεται το ιδιοκτησιακό καθεστώς
      
      
         Άρθρο 11 παράγραφος 1 στοιχείο α) του κανονισμού (ΕΕ) αριθ. 510/2011
      
      Δηλώνω ότι είμαι νομίμως εξουσιοδοτημένος(-η) να εκπροσωπώ την [επωνυμία] (ο κατασκευαστής) που υποβάλλει αίτηση παρέκκλισης, όπως προβλέπεται στο άρθρο 11 παράγραφος 1 του κανονισμού (ΕΕ) αριθ. 510/2011, και δεν είναι μέλος ομάδας συνδεδεμένων κατασκευαστών, όπως ορίζεται στο άρθρο 3 παράγραφος 2 του εν λόγω κανονισμού. Εξ όσων γνωρίζω, η [επωνυμία] (ο κατασκευαστής) πληροί τις προϋποθέσεις υποβολής αίτησης παρέκκλισης, όπως προβλέπεται στο άρθρο 11 παράγραφος 1 του κανονισμού (ΕΕ) αριθ. 510/2011, οι δε πληροφορίες που περιέχονται στην αίτηση είναι αληθείς και ακριβείς. Πληροφορίες για το ιδιοκτησιακό καθεστώς της [επωνυμία] (του κατασκευαστή) επισυνάπτονται σε παράρτημα.
      
                  Υπογραφή
               
               
                  Ημερομηνία
               
            Διευθυντής της [κατασκευαστής]
      
         Άρθρο 11 παράγραφος 1 στοιχείο β) του κανονισμού (ΕΕ) αριθ. 510/2011
      
      Δηλώνω ότι είμαι νομίμως εξουσιοδοτημένος(-η) να εκπροσωπώ την [επωνυμία] (ο κατασκευαστής) που υποβάλλει αίτηση παρέκκλισης, όπως προβλέπεται στο άρθρο 11 παράγραφος 1 του κανονισμού (ΕΕ) αριθ. 510/2011, και είναι μέλος ομάδας συνδεδεμένων κατασκευαστών, όπως ορίζεται στο άρθρο 3 παράγραφος 2 του εν λόγω κανονισμού. Εξ όσων γνωρίζω, η [επωνυμία] (ο κατασκευαστής) πληροί τις προϋποθέσεις υποβολής αίτησης παρέκκλισης, όπως προβλέπεται στο άρθρο 11 παράγραφος 1 του κανονισμού (ΕΕ) αριθ. 510/2011, οι δε πληροφορίες που περιέχονται στην αίτηση είναι αληθείς και ακριβείς. Πληροφορίες για το ιδιοκτησιακό καθεστώς της [επωνυμία] (του κατασκευαστή) επισυνάπτονται σε παράρτημα.
      
                  Υπογραφή
               
               
                  Ημερομηνία
               
            Διευθυντής της [κατασκευαστής]
      
         Άρθρο 11 παράγραφος 1 στοιχείο γ) του κανονισμού (ΕΕ) αριθ. 510/2011
      
      Δηλώνω ότι είμαι νομίμως εξουσιοδοτημένος(-η) να εκπροσωπώ την [επωνυμία] (ο κατασκευαστής) που υποβάλλει αίτηση παρέκκλισης, όπως προβλέπεται στο άρθρο 11 του κανονισμού (ΕΕ) αριθ. 510/2011, και η οποία είναι μέλος ομάδας συνδεδεμένων κατασκευαστών, όπως ορίζεται στο άρθρο 3 παράγραφος 2 του εν λόγω κανονισμού, αλλά εκμεταλλεύεται ίδιες εγκαταστάσεις παραγωγής και ίδιο κέντρο σχεδιασμού, όπως ορίζονται στο άρθρο 2 του κατ’ εξουσιοδότηση κανονισμού (ΕΕ) αριθ. 114/2013 της Επιτροπής. Εξ όσων γνωρίζω, η [επωνυμία] (ο κατασκευαστής) πληροί τις προϋποθέσεις υποβολής αίτησης παρέκκλισης, όπως προβλέπεται στο άρθρο 11 παράγραφος 1 του κανονισμού (ΕΕ) αριθ. 510/2011, οι δε πληροφορίες που περιέχονται στην αίτηση είναι αληθείς και ακριβείς. Πληροφορίες για το ιδιοκτησιακό καθεστώς της [επωνυμία] (του κατασκευαστή) επισυνάπτονται σε παράρτημα.
      
                  Υπογραφή
               
               
                  Ημερομηνία
               
            Διευθυντής της [κατασκευαστής]
   
   
      ΠΑΡΑΡΤΗΜΑ III
      
         Κατάλογος του μέσου όρου ειδικών εκπομπών CO2 ανά κατασκευαστή το 2010 στην Ένωση
      
      
                  Μάρκα
               
               
                  Μέσες εκπομπές (g/km)
               
            
                  Citroën
               
               
                  158,96
               
            
                  Dacia
               
               
                  154,13
               
            
                  Fiat
               
               
                  159,99
               
            
                  Ford
               
               
                  202,00
               
            
                  Giotti victoria
               
               
                  167,59
               
            
                  Great wall
               
               
                  190,13
               
            
                  Hyundai
               
               
                  219,73
               
            
                  Isuzu
               
               
                  223,86
               
            
                  Iveco
               
               
                  229,05
               
            
                  Jeep
               
               
                  240,17
               
            
                  Kia
               
               
                  193,29
               
            
                  Land rover
               
               
                  276,93
               
            
                  LDV
               
               
                  234,60
               
            
                  Mazda
               
               
                  247,08
               
            
                  Mercedes
               
               
                  226,29
               
            
                  Mitsubishi
               
               
                  221,87
               
            
                  Mitsubishi fuso
               
               
                  286,83
               
            
                  Nissan
               
               
                  214,11
               
            
                  Opel
               
               
                  183,30
               
            
                  Peugeot
               
               
                  156,84
               
            
                  Piaggio
               
               
                  135,85
               
            
                  Renault
               
               
                  165,47
               
            
                  Renault trucks
               
               
                  250,11
               
            
                  Skoda
               
               
                  136,13
               
            
                  Ssangyong
               
               
                  222,72
               
            
                  Tata
               
               
                  223,00
               
            
                  Toyota
               
               
                  215,41
               
            
                  Vauxhall
               
               
                  162,09
               
            
                  Volkswagen
               
               
                  193,43
               
            
                  Volvo
               
               
                  186,40